Als erschts hämmer de landy  anere strass parkiert und hend eus uf de weg gmacht zum die traveler-schecks in dollar umzwechsle…aber das isch leider gar noed so eifach!! Wenn das nöd mal d nationalbank chan..weli chas denn??? Mer hend denn aber geld usem automat glah und sind mal ines ichaufszenter gange.das isch ja vielicht en kulturschock gsi..nach demm er eusi esswahre und de venit fürs auto (wils z'nacht eifach immer so tierisch heiss isch) i so komische chline läde am strasserand kauft hend…und den plötzlich imene tierisch grosse  ichaufszentrum stönd…es isch genau gsi wie bi eus di heime. H+M, miss sixty und eifach alles wo mer bi eus au überchunt…uf all fell simmer rasch inen buechlade gange und hend eus dete en supper afrike reisefüerer ine zoge und denn…wie chents au sii simmer in erscht beschte elektronik lade chli go umeschneuggä!! Und wies halt so isch hemmer denn au na paar sache müesse chrömle. Aber wenni ganz erlich bin simmer wegem internet i de lade gange aber das het dete eifach nöd funktioniert. Jää nuu mer hend eus doch  chöne beschäftige.